armvectores/hy_wikipedia_2023 huggingface dataset:
Ալեքսանդր Բյուխներ

Ալեքսանդր Կարլ Լյուդվիգ Բյուխներ (գերմ.՝ Alexander Karl Ludwig Büchner, հոկտեմբերի 25, 1827(1827-10-25), Դարմշտադտ, Հեսսենի մեծ դքսություն - մարտի 7, 1904(1904-03-07), Հաննովեր, Պրուսիայի թագավորություն, Գերմանական կայսրություն), գերմանացի և ֆրանսիացի գրող, մանկավարժ, պրոֆեսոր, գրականության պատմաբան։


== Կենսագրություն ==
Ծնվել է 1827 թվականի հոկտեմբերի 25-ին Դարմշտադտում՝ բժշկի ընտանիքում։ Գրող Լուիզա, բանաստեղծ և դրամատուրգ Գեորգ և փիլիսոփա Լյուդվիգ Բյուխների կրտսեր եղբայրն է։
Բյուխների գրեթե բոլոր եղբայրներն ու քույրերը աչքի են ընկել ոչ սովորական ունակություններով ու տաղանդներով։ Նրա եղբորորդին է եղել գյուտարար քիմիկոս Էռնստ Բյուխները (1850-1924)։
Սովորել է իրավունք Գիսենի համալսարանում։ Իր եղբոր՝ Լյուդվիգի հետ մասնակցել է 1848 թվականի հեղափոխական իրադարձություններին։ Խմբագրել է «Jüngste Tag» թերթը։
Ավելի ուշ ոստիկանության կողմից հետախուզվել է, ապա ձերբակալվել և հարցաքննվել, սակայն ազատ է արձակվել։
Ուսումն ավարտելուց հետո աշխատել է որպես ասեսոր Լանգենում (Հեսսեն)։ 1851 թվականին մասնակցել է Լոնդոնի համաշխարհային ցուցահանդեսին, որտեղ հանդիպել է գերմանացի էմիգրանտ հեղափոխականների հետ, մասնակցել Գերմանիայում ԱՄՆ-ի օրինակով մի քանի հանրապետությունների ստեղծման և դրանք միավորելու դավադրությանը, որի նպատակն էր ստեղծել միավորված գերմանական պետություն։ Դավադրության մասին մատնել են։
1852 թվականից աշխատել է Ցյուրիխի փիլիսոփայության ֆակուլտետում որպես դասախոս։ 1855 թվականից ապրել է Ֆրանսիայում, դասավանդել է ժամանակակից լեզուներ Վալանսյենի Նոտր Դամի կաթոլիկ քոլեջում։ Ավելի ուշ եղել է գրականության պրոֆեսոր Կաննում (Նորմանդիա)։
1870 թվականին ընդունել է Ֆրանսիայի քաղաքացիություն։


== Ընտրյալ մատենագիտություն ==
ԳերմաներենGeschichte der englischen Poesie (Անգլիական պոեզիայի պատմություն, 2 հատորով, Դարմշտադտ, 1855)
Französische Litteraturbilder (Ֆրանսիական գրականություն, 2 հատորով, Մայնի Ֆրանկֆուրտ, 1858)
Lautverschiebung und Lautverwechselung, (1863)
Jean Paul in Frankreich։ (Շտուգտարտ, 1863)
Der Wunderknabe von Bristol. (Լայպցիգ, 1861)
Lord Byrons letzte Liebe։ (2 հատորով, Լայպցիգ, 1862)
Das «tolle» Jahr։ (1900)ՖրանսերենLa jeune Allemagne et l’école romantique։ (1863)
Le roman réaliste en Allemagne։ (Ռեալիստական վեպը Գերմանիայում, 1864)
Les comédies de Shakespeare։ (Շեքսպիրի կատակերգությունը, Կան, 1864)
Considérations sur le roman moderne։ (1868)
Hamlet le Danois։ (Փարիզ, 1878)


== Ծանոթագրություններ ==


== Արտաքին հղումներ ==
Alexander Büchner (գերմ.)
Ֆրանկի վիլլա

Ֆրանկի վիլլա (ռուս.՝ Вилла Франка, այլ տարբերակով` Պաստորի վիլլա), Ռուսաստանի Կալինինգրադի մարզի Սովետսկ քաղաքի Լենինի փողոցում գտնվող ճարտարապետական հուշարձան։
Շենքը մշակութային ժառանգության օբյեկտ է։ Ոչ ֆորմալ կերպով այն համարվում է Սովետսկ քաղաքի տեսարժանություն և ամենագեղեցիկ պատմական շենք։


== Պատմություն ==
Շենքը 1887-1888 թթ. կառուցվել է որպես տիլզիտցի վաճառական Ֆրանց Ֆրանկի սեփական տուն և կոչվել է «Ֆրանկշե վիլլա»։ Երկար ժամանակ, ընդհուպ մինչև Երկրորդ համաշխարհային պատերազմի ավարտը, տունը տրվել է վարձով, այդ թվում նաև ավետարանական-լյութերական համայնքի անդամների համար։ Արդյունքում, շենքը ստացել է երկրորդ անունը` «Պաստորի (հովվի) տուն»։
Երկրորդ համաշխարհային պատերազմից հետո շենքը մի քանի անգամ փոխել է իր նշանակությունը։ Սկզբում այստեղ տեղավորվել է զինվորական կոմիսարիատը, ապա` «Իկորկա» մանկան տունը, իսկ այժմ առանձնատունը պատկանում է ՌՈւԵ-ին։ Շենքն անհատույց եկեղեցուն հանձնելը հասարակության մեջ տարբեր արձագանքների արժանացավ, քանի որ դա կատարվել էր ռուսական օրենսդրության կոպիտ խախտմամբ, որի վերաբերյալ կա դատախազության գրավոր հրամանը։ Փորձագետ Ի. Վ. Բելինցևան իր եզրակացության մեջ նշել է, որ շենքը կարելի է օգտագործել թանգարանային ցուցահանդեսների կազմակերպման համար։ Ներկա պահին շենքը դատարկ է և աստիճանաբար քայքայվում է։


== Նկարագրություն ==
Ֆրանկի ամառանոցի շինությունները իրենցից ներկայացնում են ճարտարապետա-քաղաքաշինական արվեստի յուրահատուկ ստեղծագործություններ։ Դա ձեղնահարկով երկհարկանի շենք է, որը զարդարված է գեղարվեստական զարդատարրերով։  Փողոցների խաչմերուկում գտնվելու տեղադիրքը կանխորոշել է նրա «г»-աձև հատակագիծը։ Քաղաքի կողմից շինության արտաքին տեսքում առանձնանում է անկյունային գմբեթավոր շենքը, որը ծածկված է բարձր գնդաձև ծայրաձողով պսակազարդված գմբեթով։ Շենքի ճակատային մասը կառուցված է այդ ժամանակաշրջանում գերակշռող պատմականության ոճով։ Ձևավորման հիմքում դրված է հյուսիսային մաներիզմի զարդարվեստի ոճով։ Առաջին հարկը շարված է հորիզոնական շերտերով կոպտատաշ քարով։ Երկրորդ հարկի պատուհանները զարդարված են փորագրված կիսասյուներով և հարթ քառանկյուն որմնասյուներով։ Ձեղնահարկի պատուհանները  զարդարված են ծեփագործության արվեստի հարուստ կահավորմամբ։ Շենքի ներսակողմում պահպանվել են շինության նախնական հատակագծով նախատեսված մանրամասնությունները։


== Ծանոթագրություններ ==


== Արտաքին հղումներ ==
Прокуратура: здание бывшего детского дома в Советске передано РПЦ незаконно Archived 2014-07-15 at the Wayback Machine.
Հիդրա (արբանյակ)

Անվան այլ կիրառումների համար տե՛ս՝ Հիդրա (այլ կիրառումներ)Հիդրա (134340 III, ավելի վաղ S/2005 P 1), Պլուտոնի արբանյակն է, Հայտնաբերվել է Հաբլ աստղադիտակի կատարած լուսանկարների վրա 2005 թվականին։
Չերնուշկա (այլ կիրառումներ)

Չերնուշկա, կարող է վերաբերել՝

Չերնուշկա - գետ Ռուսաստանում, Լետկայի վտակը
Չերնուշկա - գետ Ռուսաստանում, Լուպյայի վտակը
Չերնուշկա - գետ Ռուսաստանում, Յազիլնիցայի վտակը
Չերնուշկա - գետ Ռուսաստանում, Վետլուգայի վտակը
Ակունք (Գեղարքունիքի մարզ)

Անվան այլ կիրառումների համար տե՛ս՝ Ակունք (այլ կիրառումներ)Ակունք (նախկին անվանումը` Ղըրխբուլաղ, նաև` Վարդանաբակ, Վարդանաշեն, Բազմաղբյուր, Բյուրակ),
գյուղ Հայաստանի Հանրապետության Գեղարքունիքի մարզի Վարդենիսի տարածաշրջանում, Վարդենիս քաղաքից անմիջապես հարավ, մարզկենտրոնից 86 կմ հեռավորությամբ, ծովի մակարդակից 1991 մետր բարձրության վրա։
Նախկինում Ղըրխբուլաղ անվանումով ընդգրկված է եղել Երևանի նահանգի Նոր Բայազետի գավառում։ Խորհրդային տարիներին մասն է կազմել Հայկական ԽՍՀ Նոր Բայազետի գավառի, 1930 թվականից` Վարդենիսի շրջանի։ Վերանվանվել է Ակունք 1935 թվականին։ 1995 թվականից մտնում է ՀՀ Գեղարքունիքի մարզի մեջ։Պաշտոնական տեղեկատվության համաձայն՝ Ակունքը բարեկարգ գյուղ է, գազիֆիկացված, ապահովված խմելու և ոռոգման ջրով։ Ունի միջնակարգ դպրոց` հիմնանորոգված և ջեռուցվող, համակարգչային նոր տեխնոլոգիաներով հարուստ դասասենյակ։ Համայնքն ունի մշակույթի տուն, գրադարան, գործող մանկապարտեզ, առողջության առաջնային պահպանման կենտրոն։ 


== Բնակչություն ==
Ըստ ՀՀ 2011 թ. մարդահամարի արդյունքների` Ակունքի մշտական բնակչությունը կազմել է 4443, առկա բնակչությունը` 4313 մարդ։ Ըստ առկա տվյալների` 1873 թվականից ի վեր բնակեցված է հայերով, որոնց մի մասը հին բայազետցիներ են։ Ակունքի բնակչության փոփոխությունը ժամանակի ընթացքում` ստորև.


== Տես նաև ==
Ակունքի պատմության և մշակույթի անշարժ հուշարձանների ցանկ (Գեղարքունիքի մարզ)


== Գրականություն ==
Գևորգ Խաչատրյան, Ակունքի կանաչ սիմֆոնիան, «Հայաստանի աշխատավորուհի», 1980, № 1, էջ 17-20։


== Ծանոթագրություններ ==
Ֆիցջերալդ Ռիվեր (ազգային պարկ)

Ֆիցջերալդ Ռիվեր (անգլ.՝ Fitzgerald River National Park), ազգային պարկ և կենսոլորտային արգելոց։ Գտնվում է Ավստրալիայի Արևմտյան Ավստրալիա նահանգում:


== Ֆիզիկաաշխարհագրական բնութագիր ==

Ազգային պարկը գտնվում է Արևմտյան Ավստրալիայի հարավային ափին՝ Բրեմեր-Բեյ (անգլ.՝ Bremer Bay) և Հոուփթոուն (անգլ.՝ Hopetoun) քաղաքների միջև, Էսպերանս քաղաքից մոտավորապես 200 կմ հեռավորության վրա: Պարկի տարածքը բարձունք է, որը հատում է մի քանի գետ՝ առաջացնելով լայն հովիտներ: Պարկում ներկայացված են մինչև ափ հասնող գագաթների անջատ շղթաներ, որոնք առաջացնում են Բարրեն լեռնաշղթան: Ամենաբարձր գագաթն ունի 450 մ բարձրություն: Ափում տեղակայված են ավազաբլուրներ, բազմաթիվ կղզիներ, գետեր, լճեր և ճահիճներ, որոնք ամառային օրերին չորանում են:
Արգելոցի մակերեսը 3290,39 կմ² է: Տարածքը բաժանված է առանձին մասերի․ 780 կմ²-ը վայրի բնություն է, որտեղ մուտքն արգելված է Phytophthora cinnamomi հիվանդությունից խուսափելու և հազվագյուտ բուսատեսակները պահպանելու նպատակով: Եվս 700 կմ² հատուկ հսկվող տարածքներ են: Ազգային պարկի մակերեսը կազմում է 2427,27 կմ²: Այն համարվում է բնության պահպանման ամենախոշոր տարածքը Արևմտյան Ավստրալիայի հարավային մասում:
Բարձրությունը ծովի մակերևույթից տատանվում է 0-457 մետրի սահմաններում: Տեղումների տարեկան միջին մակարդակը 400 մմ է:


== Բուսական և կենդանական աշխարհ ==
Արգելոցի տարածքում կան բույսերի և կենդանիների ավելի քան 250 հազվագյուտ տեսակներ, որոնց մեծ մասը քիչ է ուսումնասիրված: Այս տեսակների հսկողությունն էլ արգելոցի ստեղծելու նպատակներից մեկն էր:
Արգելոցի հարուստ բուսական աշխարհն իր մեջ ներառում է երաշտային և մերձափնյա նոսր անտառներ և անմշակ հողատարածքներ: Ընդհանուր հաշվով, ազգային պարկում ներկայացված է 2000 տեսակ անոթավոր բույս, որի 75%-ը համարվում է էնդեմիկ։ Ազգային պարկի տարածքում է գտնվում նահանգի էնդեմիկ բույսերի շուրջ 20%-ը։
Պարկում բնակվում են 4 տեսակ ձուկ, 2 տեսակ գորտ, 41 տեսակ սողուն, 19 տեսակ կաթնասուն։
Արգելոցի տարածքում բնակվում են այնպիսի հազվագյուտ թռչուններ, ինչպիսիք են աչքավոր հավը, սպիտակապոչ տխուր կակադուն, Dasyornis longirostris-ը, Psophodes nigrogularis-ը։ Բացի այդ, պարկում բնակվում են կարմրագլխարկ թութակը, դեղնաթուշ ռոզելլան, ժայռային խոտավոր թութակը, Malurus pulcherrimus-ը, Lichenostomus cratitius-ը, արևմտյան բիզակտուց մեդոսոսը, անտառային բիզակտուցիկը, Eopsaltria griseogularis-ը, Stagonopleura oculata-ը։


== Համագործակցություն մարդկանց հետ ==
2003 թվականի տվյալների համաձայն՝ պարկ է այցելել 36 հազար զբոսաշրջիկ։ Արգելոցում մարդու ներկայությունը սահմանափակվում է զբոսաշրջությամբ և զբոսաշրջային ենթակառուցվածքի պահպանմամբ։ Արգելոցը շրջապատված է գյուղատնտեսական կալվածքներով, որոնցով անցնում են նույն ջրահոսքերը, ինչ որ արգելոցի տարածքով, և օգտագործվում են գյուղատնտեսական գործունեության մեջ:
Պարկով անցնում է Համերսլի-դրայվը (անգլ.՝ Hamersley Drive), որի հյուսիսային մասը հեշտանցանելի է, իսկ հարավայինը, որն անցում է պարկի արևելյան սահմանով, անցանելի է միայն ջիպերի համար: 2013 թվականին Արևմտյան Ավսրալիայի կառավարությունը իրականացրել է պարկի ենթակառուցվածքների բարելավման ծրագիր:


== Ծանոթագրություններ ==


== Արտաքին հղումներ ==
Ֆիցջերալդ Ռիվեր ազգային պարկ
Վո ան Դիելե

Վո ան Դիելե (ֆր.՝ Vaux-en-Dieulet), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 70 մարդ, բնակչության խտությունը` 6.35 մարդ/կմ²։ Բնակավայրը զբաղեցնում է 11.03 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 38 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 41 աշխատունակ (15-64 տարեկան) բնակիչ, որոնցից ակտիվ էին 33-ը, իսկ ոչ ակտիվները` 8։ Ակտիվության ցուցանիշը կազմում է 80,5 %։ 33 աշխատունակ մարդկանցից աշխատել է 29 անձ (18 տղամարդ և 11 կին)։ Գործազուրկ են եղել 4 անձ (2 տղամարդ և 2 կին)։ 8 անաշխատունակներից 2-ը եղել են աշակերտներ կամ ուսանողներ, 2-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դեցիմա (ինտերվալ)

Դեցիմա (լատ.՝ decima՝ տասներորդ), երաժշտական ինտերվալ տասը աստիճան մեծությամբ։ Գերազանցում է օկտավայի ծավալը։ Հաճախ դիտարկվում է որպես բաղադրյալ ինտերվալ, այսինքն՝ որպես տերցիա օկտավայի միջոցով։ Տերցիայի պես՝ ունի երկու հիմնական տարատեսակ.

մեծ դեցիման (մ.10) պարունակում է տասնվեց կիսատոն,
փոքր դեցիման (փ.10) պարունակում է տասնհինգ կիսատոն։Դեցիմաները, ինչպես և տերցիաները, կոնսոնանս առաջացնող ինտերվալներ են։ Մյուս ինտերվալների համեմատ՝ օկտավայից բարձր դեցիմա հաճախ հանդիպում է երաժշտական շրջվածքների դեպքում։


== Գրականություն ==
Դեցիմա // Բուլուչևսկի Յու., Ֆոմին Վ. Երաժշտական բառարան, Մ., 2005. — 461 էջ
Արկտիկայի մայր տաճար

Արկտիկական մայր տաճար (նորվ.՝ Ishavskatedralen), լյութերական եկեղեցի նորվեգական Տրոմսյո քաղաքում։ Պաշտոնապես այն չի համարվում մայր տաճար, քանի որ նույն քաղաքում կա նաև Տրոմսյոյի մայր տաճարը, որն առաջնորդանիստ եկեղեցին է համարվում։ Արկտիկայի մայր տաճարը համարվում է Տրոմսդալենի ծխական եկեղեցին։ Այս տաճարը համարվում է քաղաքի ամենակարևոր ու ճանաչված տեսարժան վայրերից մեկը։ Կառուցվել է 1964 թվականին և ավարտվել մեկ տարի անց՝ 1965 թվականին։


== Պատմություն ==
1950-ական թվականների կեսերին Տրոմսյոյի շրջանի Տրոմսդալենի քաղաքային խորհուրդը որոշում ընդունեց, որպեսզի համայնքում կառուցեն ծխական եկեղեցի։ 1957 թվականին քննարկման ներկայացվեց ճարտարապետ Յան Ինվե Հովիգի առաջարկած պլանը։ Այն հետագայում որոշ փոփոխություններ կրեց։ 1962 թվականի նոյեմբերի 9-ին վերջնական որոշում կայացվեց, որպեսզի կառուցվի այդ ծխական եկեղեցին։ Շինարարական աշխատանքները մեկնարկեցին 1964 թվականի ապրիլի մեկից։ Մեկ տարի անց՝ 1965 թվականի դեկտեմբերի 19-ին եկեղեցին օծվեց ձեռամբ եպիսկոպոս Մոնրադ Նորդերվալի։


== Ճարտարապետություն ==
Արտաքին շենքն իրենից ներկայացնում է իրար հատվող երկու եռանկյունաձև կոնստրուկցիաներ։ Վերջիններս պատված են ալյումինե թիթեղներով։ Այն տպավորությունն է ստեղծված, որ հեռվից այն նմանվի սառցասարի։ Բացի դրանից, եկեղեցին հիշեցնում է նաև այդտեղ գտնվող Հայա կղզին։ Արևմտյան պորտալի բարձրությունը կազմում է 35 մետր։


== Ինտերիեր ==

Արկտիկական մայր տաճարը նախատեսված է 720 այցելուների համար։
Խորանի հատվածում գտնվում է վիտրաժը։ Դրա հեղինակն է Վիկտոր Սպարրեն։ Այն ստեղծվել է 1972 թվականին։ Վիտրաժում պատկերված է Աստծո ձեռքը որից ճառագում են լույսի երեք ցոլանքներ։ Այդ լույսերն ընկած են Հիսուս Քրիստոսի և նրան հարևանությամբ կանգնած երկու մարդկանց վրա։ Ինչպես եկեղեցու ճարտարապետության մեջ, այնպես էլ ներսում ակտիվորեն օգտագործվել են «երեք» թվի խորհրդանիշները։
Ժամանակակից երգեհոնը օգտագործվում է 2005 թվականի դեկտեմբերի 17-ից՝ եկեղեցու օծման քառասունամյակի օրվանից։ Այն փոխարինելու եկավ առավել հին երգեհոնին, որն այստեղ տեղադրվել էր հընթացս եկեղեցու կառուցման։ Արկտիկական մայր տաճարում, վասն եկեղեցու կարիքների, երբեմն իրականացվում են երգեհոնային համերգային ծրագրեր։


== Հետաքրքիր փաստեր ==
Ամեն տարի նոյեմբերի 14-ին Արկտիկայի մայր տաճարը դրսից լուսավորվում է կապույտ լույսերով։ Այն նվիրվում է շաքարախտի դեմ պայքարի համաշխարհային օրվան։


== Ծանոթագրություններ ==


== Արտաքին հղումներ ==
Պաշտոնական կայք
Reisemål: Ishavskatedralen Archived 2006-02-17 at the Wayback Machine.
Arkitektguide: Ishavskatedralen
Hjemmeside: Ishavskatedralen
Bilder av Ishavskatedralen
Betrakning om myteskapning rundt Ishavskatedralen(չաշխատող հղում)
Ունթեռայթ

Ունթեռայթ  (գերմ.՝ Unterreit), կոմունա Գերմանիայում, Բավարիա երկրամասում։
Գտնվում է Իննեի Մյուլդորֆի շրջանում։ Բնակչությունը կազմում է 1705 մարդ (2010 թվականի դեկտեմբերի 31-ի տվյալներով։ Տարածքը 32,20 կմ² է։ Պաշտոնական կոդը՝ ''09 1 83 147: Հեռախոսային կոդը +49 8073, փոստային ինդեքսը 83567։


== Ծանոթագրություններ ==


== Արտաքին հղումներ ==
Պաշտոնական կայք
Կառլոս Մարտել

Կառլոս Մարտել, մայորդոմ, հաջորդել է Պիպին Հերիստալցուն։ Կառավարել է 715-741 թվականները։ Նա իր կառավարումն սկսել է թագավորությունում գոյություն ունեցող խռովությունների ճնշումով։ Ջախջախել է
իր դեմ ապստամբած նեստրիական ֆեոդալներին, իսկ այնուհետև Աքվիտանիայի և Պրովանսի
դուքսերին, տուրք դրել հնազանդվելուց հրաժարված անդրհռենոսյան ցեղերի՝ սաքսերի, ֆրիզների, ալեմանների, բավարների վրա։ 720 թվականին արաբները, Իսպանիան նվաճելով, ներխուժել էին Հարավային Գալիա՝ սպառնալով ֆրանկական պետությանը։ Կառլոս Մարտելը Պուատիեի մոտ տեղի ունեցած վճռական ճակատամարտում պարտության է մատնում արաբներին։ Նրանց դեմ պայքարում վճռական դեր է խաղում ֆրանկական հեծելազորը։


== Կառլոս Մարտելի բենեֆիցիումային ռեֆորմը ==
Մինչև Կառլոս Մարտելի հողային բարեփոխումները Մերովինգների կողմից շնորհված հողը, որն ստացողի լիակատար մասնավոր սեփականությունն էր, կոչվում էր ալոդ։ Ֆեոդալական հողային տիրապետության նոր պայմանական ձևը՝ Բենեֆիցիումը, շնորհվում էր ցմահ օգտագործման համար որոշակի ծառայություններ(ամենից առաջ հեծյալ ռազմական) կատարելու պայմանով։ Եթե Բենեֆիցիում ստացողի՝ բենեֆիցիարի ժառանգը ցանկանում էր ստանալ նախորդի Բենեֆիցիումը, կամ ինքը՝ բենեֆիցիարն էր ցանկանում օգտվել բենեֆիցիայից շնորհողի մահից հետո պահանջվում էր շնորհումը նորոգել։


== Բենեֆիցիումային ռեֆորմի սոցիալական հետևանքները ==
Ռեֆորմը նպաստում է Ֆեոդալական հարաբերությունների հետագա ձևավորմանն ու ամրապնդմանը և արդյունքում.

Ամրապնդվում է մանր ու միջին ֆեոդալների կազմավորվող խավը։
Գյուղացիությունը, որ առաջ ֆրանկական հետիոտն աշխարհազորի հիմքն էր կազմում, կորցնում է գլխավոր ռազմական ուժի իր նշանակությունը։
Շնորհումների տարածումը տանում է Ֆեոդալական հողային սեփականության ամրապնդում և գյուղացիության հետագա ճորտացում, որովհետև հողը բենեֆիցիարին էր անցնում այնտեղ ապրող կախյալ մարդկանց հետ միասին, որոնք նրա օգտին կատարում էին կոռ և վճարումբահրա։

Ձևավորվում էին վասալական հարաբերություններ հողը շնորհողի և բենեֆիցիարի միջև։
Ամրապնդված Ֆեոդալական միջին հողատերերի խավը կազմում էր Կարոլինգյան դինաստիայի հենարանը։


== Ծանոթագրություններ ==
Սատանայական պարահանդես

«Սատանայական պարահանդես» (անգլ.՝ The Devil's Carnival), Դարեն Լին Բոուսմանի անկախ ամերիկյան ֆիլմ-մյուզիքլը՝ Թերենս Զդունիչի սցենարի հիման վրա։ Ֆիլմի երաժշտությունը գրել են Թերենս Զդունիչը և Սաար Հենդելմանը։ Գլխավոր դերերում նկարահանվել են Շոն Պատրիկ Ֆլեներին, Բրիանա Էվիգանը, Ջեսիկա Լաունդեսը, Ալեքսա Վեգան և Թերենս Զդունիչը՝ Լյուցիֆերի դերում։
Ֆիլմի շնորհանդեսը կայացել է 2012 թվականի մարտի 30-ին։


== Սյուժե ==
Ֆիլմը մի խումբ մարդկանց մասին է, որոնք անսպասելիորեն հայտնվում են դժոխքի պարահանդեսում, որը կառավարում է հենց սատանան։ Վշտահար հայր Ջոնը, կլեպտոման տիկին Մերիվուդը և կոտրված սրտով դեռահաս Թամարան․ նրանցից յուրաքանչյուրը հակված է կրկին կրկնել սխալները, ինչն էլ նրանց բերել է պարահանդես։


== Դերերում ==
Շոն Պատրիկ Ֆլեների - Ջոն
Բրիանա Էվիգան - տիկին Մերիվուդ
Ջեսիկա Լաուդենս - Թամարա
Ալեքսա Վեգա - Վիկ
Թերենս Զդունիչ - Լյուցիֆեր
Շոն Քրեհան - Վարժեցնեղ
Բիլ Մոուզիլ - Հրաշագործ
Պոլ Սորվինո - Աստված
Էմիլի Օթեմն - Զարդարված տիկնիկը
Ջեյ ԼաՌոուզ - Մեր
Մարկ Սենտեր - Կարիճ
Թիլման Գորսվորսի - Դանիել
ԴեյթոնՔելի - տոմսավաճառ
Նիվեկ Օգր - երկվորյակ
Մայք «Ամենակարող» Մուրգա - Պարտվածը
Այվեն Լ. Մուդի - Թափառական ծաղրածու
Հանա Վագներ - Woe-Maiden
Մեգի «Նավապետ Մեգոթս» Լալի - Woe-Maiden
Բեթ «Կոնտեսա» Հայնդերլիթեր - Woe-Maiden


== Նկարահանումներ և առաջխաղացումներ ==
Ֆիլմը բացարձակապես անկախ նախագիծ է․ նկարահանումները, որոնց համար վճարել են Դարեն Լին Բոուսմանը և Թերենս Զդունիչը, ավարտվել են 2012 թվականի հունվարին։ Ֆիլմում նկարահանվել է Slipknot խմբի թմբկահար Շոն Քրեհանը, որի համար դերը դարձել է առաջինը խաղային ֆիլմում։ 2011 թվականի դեկտեմբերին Դարեն Բոուսմանը համացանցում տեղադրել է ֆիլմի 12 րոպեանոց տեսահոլովակը՝ հայտնի դաշնակահար Էմիլի Օտեմնի մասնակցությամբ, որտեղ հանդիսատեսին առաջարկում է բացահայտել հանելուկը։
«The Hollywood Reporter» տեղեկացնում է, որ նոր ֆիլմը ոչ թե «Ռիպո»-ի նման է լինելու, այլ ավելի մռայլ։ Ապրիլ ամսին շրջագայության շրջանակներում ռեժիսորը ֆիլմը ներկայացրեց ամերիկյան 30 քաղաքներում ։ Ինչպես նաև հնարավոր է ձեռք բերել ֆիլմի 12 երգերի սաունդթրեքների ալբոմը։
Հեղինակները նախագիծը անվանում են «առաջին էպիզոդ», իսկ 2016 թվականին հրապարակվել է ֆիլմի երկրորդ մասը «Սատանաների պարահանդես. Ալելույա» անվամբ։


== Ծանոթագրություններ ==


== Արտաքին հղումներ ==
Պաշտոնական կայք
Պաշտոնական ֆորում
Սատանայական պարահանդես(անգլ.) ֆիլմը Internet Movie Database կայքում
Լաֆայետ շրջան (Միսսուրի)

Անվան այլ կիրառումների համար տե՛ս՝ Լաֆայետ շրջան (այլ կիրառումներ)Լաֆայետ շրջան (անգլ.՝ Lafayette County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.629 կմ² է, բնակչությունը՝ 33.381 մարդ (2010 թ. տվյալներով)։ Շրջկենտրոնն է Լեքսինգտոն բնակավայրը։ Կազմավորվել է 1821 թ.։
Սեգյուր լե Վիլլա

Սեգյուր լե Վիլլա (ֆր.՝ Ségur-les-Villas), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 225 մարդ, բնակչության խտությունը` 8.43 մարդ/կմ²։ Բնակավայրը զբաղեցնում է 26.69 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 70 կմ հարավ, Օրիյակ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 124 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 33։ Ակտիվության ցուցանիշը կազմում է 73,4 %։ 91 աշխատունակ մարդկանցից աշխատել է 82 անձ (51 տղամարդ և 31 կին)։ Գործազուրկ են եղել 9 անձ (3 տղամարդ և 6 կին)։ 33 անաշխատունակներից 3-ը եղել են աշակերտներ կամ ուսանողներ, 21-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նիժնեե Ասանովո

Նիժնեե Ասանովո (ռուս.՝ Нижнее Асаново), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 799 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փարպի

Փարպի, գյուղ Հայաստանի Արագածոտնի մարզում, Շաղվարդ գետի օժանդակի՝ Փարպու ափին։ Հեռավորությունը մարզկենտրոնից՝ 5 կմ հյուսիս-արևմուտք, բարձրությունը ծովի մակերևույթից՝ 1100 մ։
Փարպի գյուղում է ծնվել V դարի հայ պատմիչ Ղազար Փարպեցին։


=== Անվանումներ ===
Փարպին նաև ճանաչված է եղել որպես Դաշանլի ցեղը, Պարբի, Պարպի, Պարփի, Փարբի, Փարփի։


== Բնակչություն ==
Փարպիի ազգաբնակչության փոփոխությունը


== Տնտեսություն ==
Բնակչությունը զբաղվում է այգեգործությամբ, բանջարաբոստանային կուլտուրաների մշակությամբ և անասնապահությամբ։


== Պատմամշակութային կառույցներ ==

Գյուղում է գտնվում 5-րդ դարի Ծիրանավոր եկեղեցին, 7-րդ դարում կառուցված Թարգմանչաց եկեղեցին, և Սուրբ Գրիգոր եկեղեցին։ Նաև Փարպիում է գտնվում մի քարանձավ, որը 16-18-րդ դարերում օգտագործվել է որպես ապաստան։


== Պատկերասրահ ==

		


== Աղբյուրներ ==
Ֆարհադ Մոլլազադե

Ֆարհադ Էդհեմ օկլի Մոլլազադե (ադրբ.՝ Fərhad Ədhəm oğlu Mollazadə, սեպտեմբերի 12, 1958(1958-09-12), Բաքու, Ադրբեջանական ԽՍՀ, ԽՍՀՄ), Ադրբեջանցի ճարտարապետ, 2000 թվականից Ադրբեջանի ճարտարապետների միության փոխնախագահ։ 2007 թվականից նա Ադրբեջանի ճարտարապետների միության խորհրդի քարտուղարն է։ Նա ստացել է «Ադրբեջանի Հանրապետության վաստակավոր ճարտարապետ» պատվավոր կոչում ՝ Ադրբեջանի նախագահ Իլհամ Ալիևի 2016 թվականի նոյեմբերի 25-ի հրամանով։


== Կենսագրություն ==
Ֆարհադ Մոլլազադեն ծնվել է 1958 թվականի սեպտեմբերի 12-ին Բաքու քաղաքում։ Ֆարհադ Մոլլազադեն, ով 1980 թվականին ավարտել է Ադրբեջանի քաղաքացիական ինժեներների ինստիտուտը, հետագայում աշխատել է «Դենիզնեֆտեգազի պետական ​​նախագծի» ինստիտուտում։ 1987 թվականին նա դարձել է Ադրբեջանի Գիտությունների Ակադեմիայի ճարտարապետության և արվեստի ինստիտուտի ասպիրանտ։ 1989 թվականին դարձել է ճարտարապետների միության անդամ։ 
1990 թվականից աշխատել է որպես ճարտարապետության և արվեստի ինստիտուտի ավագ գիտաշխատող։ Իր գործունեության ընթացքում եղել է ավելի քան 40 գիտական ​​աշխատությունների և 12 նախագծերի հեղինակ։ Նա բազմիցս շահել է ազգային և միջազգային մրցույթներ։
Մինչև 2004 թվականը նա աշխատել է ԱԳԱԱ ճարտարապետության և արվեստի ինստիտուտում։ Մինչև 2020 թվականի հուլիսի 3-ը նա աշխատել է Արտաքին գործերի նախարարությունում։
Ադրբեջանի նախագահ Իլհամ Ալիևի 2016 թվականի նոյեմբերի 25-ի թիվ 2426 հրամանով Ֆարհադ Մոլազադեն ստացել է «Ադրբեջանի Հանրապետության վաստակավոր ճարտարապետ» պատվավոր կոչում։


== Ծանոթագրություններ ==
Պրուտ (գետ)

Անվան այլ կիրառումների համար տե՛ս՝ Պրուտ (այլ կիրառումներ)Պրուտ (Прут, Prut), գետ Ուկրաինայում, Մոլդովայում և Ռումինիայում։


== Աշխարհագրություն ==
Պրուտ գետը սկիզբ է առնում Արևելյան Կարպատներից և թափվում է Դանուբ (գետ)։ Գետի ափին են գտնվում Վորոխտա, Յարեմչա, Կոլոմիյա, Չեերնովցի, Նովոսելիցա, Ունգենի, Լեովո քաղաքները։


== Հիդրոգրաֆիա ==
Պրուտ գետի երկարությունը կազմում է 953 կմ, ավազանի մակերեսը՝ 27 500 կմ2 է։ Գետի ջրի ծախսը միջինում կազմում է 110 մ3։


== Վտակներ ==
Պրուտ գետի վտակներն են ձախից՝ Մեդվեդկա, Լարգա, Վիլիա, Լոպատինկա, Դրադիշտե, Չուգուր, Կամենկա, Գիրլա-Միկե, Գիրլա-Մարե, Դելիա, Բրատուլյանկա, Նիրնովա, Լապուշնիցա, Սիրմա, Սերատա, Տիգեչ, աջից՝ Գիրենի, Բաշեու, Ժիժիա, Բախլույ, Մոշնա, Ռուջինոս, Գիրլա-Բոուլ-Բետրին, Ելան, Խարինչա գետերը։


== Տես նաև ==
Գետ
Ակունք և Գետաբերան


== Արտաքին հղումներ ==
Պրուտ գետի մասին Բրոքհաուսի և Եփրոնի հանրագիտական բառարանում
Լենինսկի (Աբինսկի շրջան)

Անվան այլ կիրառումների համար տե՛ս՝ ԼենինսկիԼենինսկի (ռուս.՝ Ленинский), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 874 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբրուչլի

Աբրուչլի, Ագրակ, գյուղ Արևելյան Հայաստանում, նախկին Կարսի մարզի Կաղզվանի գավառում, Կաղզվան գյուղաքաղաքից 13-14 կմ հյուսիս-արևելք։
1907 թվականի տվյալներով ուներ 62 քուրդ բնակիչ։ Բնակչության զբաղվածությունը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Բորու

Բորու, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 30 կմ հարավ-արևելք, Չիֆթլիկ տանող ճանապարհից աջ, լեռնահովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բարվինովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԲարվինովկաԲարվինովկա (ուկրաիներեն՝ Барвинівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1587 թվականին։
2001 թվականի տվյալներով Բարվինովկա գյուղում բնակվում էր 698 մարդ։ Բնակավայրը զբաղեցնում է 4112 կմ² տարածք։ Բնակչության խտությունը կազմում էր 169,75 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միրուտին

Միրուտին (ուկրաիներեն՝ Мирутин), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Միրուտին գյուղում բնակվում էր 615 մարդ։ Բնակավայրը զբաղեցնում է 2,22 կմ² տարածք։ Բնակչության խտությունը կազմում էր 277,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճաշացուցակ (մուլտֆիլմ)

Ճաշացուցակ (անգլ.՝ Feast), կարճամետրաժ անիմացիոն ֆիլմ, որը նկարահանվել է Walt Disney Animation Studios-ում, 2014 թվականին։ «Թղթե սիրավեպ» մուլտֆիլմի անիմատորներից մեկի` Պատրիկ Օսբորնի, ռեժիսորական դեբյուտն է։


== Սյուժե ==
Մուլտֆիլմի գլխավոր հերոսը Ուինսթոն անունով թափառող բոստոն տերիերն է, որը սնունդ է փնտրում և ցանկանում է գտնել ընկեր։ Շնիկը հասնում է իր նպատակին, երբ նա հանդիպում է Ջեյմս անունով մի մարդու։ Վերջինս կերակրում է նրան կարտոֆիլի ֆրիով, և այդ պահից սկսվում է նրանց ավելի քան 12 տարի տևող բարեկամությունը։ Պատմությունը ցույց է տալիս նրանց երկար, սննդի վրա հիմնված բարեկամական խաղաղ կյանքը։ Բայց մի օր Ջեյմսի կյանքում հայտնվում է մի աղջիկ, որը կտրուկ փոխում է երկու հերոսների կյանքը...


== Թողարկում ==
Անիմացիոն կարճամետրաժ ֆիլմի պրեմիերան կայացել է 2014 թվականի հունիսի 10-ին` Անսիի անիմացիոն ֆիլմերի միջազգային փառատոնում։ Մուլտֆիլմը կինոթատրոններում ցուցադրվել է 2014 թվականի հոկտեմբերի 25-ից՝ Walt Disney Animation Studiosի «Հերոսների քաղաքը» լիամետրաժ ֆիլմի ցուցադրությունից առաջ։


== Պարգևներ և առաջադրումներ ==
2015` Օսկար մրցանակ` Լավագույն անիմացիոն կարճամետրաժ ֆիլմի համար անվանակարգում (ռեժիսոր՝ Պատրիկ Օսբորն, պրոդյուսեր` Քրիստինա Ռիդ)։


== Ծանոթագրություններ ==
(8833) Ասեր

(8833) Ասեր (անգլ.՝ Acer), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 3-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,873168 ա. մ., առավելագույնը մոտենում է 2,4942 ա. մ. հեռավորության վրա և հեռանում 3,2521 ա. մ.։ Արեգակի շուրջ մեկ ամբողջական պտույտ է կատարում 1778,85 երկրային օրվա ընթացքում, իր ուղեծրով շարժվելով միջինում 0,202378 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8833) Ասեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եսկովո (այլ կիրառումներ)

Եսկովո, կարող է վերաբերել՝

Եսկովո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Եսկովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Եսկովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Եսկովո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Պետրոպավլովսկի (Նեկլինովսկի շրջան)

Պետրոպավլովսկի (ռուս.՝ Петропавловский ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Վասիլևո-Խանժոնովսկի գյուղական համայնքի կազմի մեջ։
Կրուգլոե Պոլե (գյուղ, Տուկաևսկի շրջան)

Կրուգլոե Պոլե (ռուս.՝ Круглое Поле), գյուղ Ռուսաստանի Թաթարստան հանրապետության Տուկաևսկի շրջանի կազմում։
Բնակչությունը վերջին գրանցված տվյալներով կազմում էր 3227 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8640) Ռիտաշուլց

(8640) Ռիտաշուլց (անգլ.՝ Ritaschulz), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,749574 ա. մ., առավելագույնը մոտենում է 2,3737 ա. մ. հեռավորության վրա և հեռանում 3,1255 ա. մ.։ Արեգակի շուրջ մեկ ամբողջական պտույտ է կատարում 1665,32 երկրային օրվա ընթացքում, իր ուղեծրով շարժվելով միջինում 0,216175 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8640) Ռիտաշուլց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուլեմբորխ

Կուլեմբորխ (հոլ.՝ Culemborg ( արտասանություն)), համայնք Նիդերլանդների Խելդերլանդ մարզում։ Տարածքը 29,58 կմ² է, բնակչությունը՝ 27.600 (2011 թ.)։ Մեկ շնչի տարեկան միջին եկամուտը 13.400 եվրո է։
Մեդիսոն շրջան (այլ կիրառումներ)

Մեդիսոն շրջան, կարող է վերաբերել՝

Մեդիսոն շրջան - ԱՄՆ Ալաբամա նահանգի շրջաններից մեկը
Մեդիսոն շրջան - ԱՄՆ Այդահո նահանգի 44 վարչական միավորներից մեկը
Մեդիսոն շրջան - ԱՄՆ Թենեսի նահանգի 95 վարչական միավորներից մեկը
Մեդիսոն շրջան - ԱՄՆ Իլինոյս նահանգի 102 վարչական միավորներից մեկը
Մեդիսոն շրջան - ԱՄՆ Ինդիանա նահանգի 92 վարչական միավորներից մեկը
Մեդիսոն շրջան - ԱՄՆ Լուիզիանա նահանգի 64 վարչական միավորներից մեկը
Մեդիսոն շրջան - ԱՄՆ Կենտուկի նահանգի 105 վարչական միավորներից մեկը
Մեդիսոն շրջան - ԱՄՆ Մոնտանա նահանգի 56 վարչական միավորներից մեկը
Մեդիսոն շրջան - ԱՄՆ Ջորջիա նահանգի 159 վարչական միավորներից մեկը
Մեդիսոն շրջան - ԱՄՆ Ֆլորիդա նահանգի 67 վարչական միավորներից մեկը
Մեդիսոն շրջան (Այովա) - ԱՄՆ Այովա նահանգի 99 վարչական միավորներից մեկը,
Մեդիսոն շրջան (Միսսիսիպի) - ԱՄՆ Միսսիսիպի նահանգի 82 վարչական միավորներից մեկը,
Մեդիսոն շրջան (Միսսուրի) - ԱՄՆ Միսսուրի նահանգի 114 վարչական միավորներից մեկը,
Մեդիսոն շրջան (Տեխաս) - ԱՄՆ Տեխաս նահանգի 254 վարչական միավորներից մեկը,
Մեդիսոն շրջան (Նեբրասկա) - ԱՄՆ Նեբրասկա նահանգի 93 վարչական միավորներից մեկը,
Մեդիսոն շրջան (Նյու Յորք) - ԱՄՆ Նյու Յորք նահանգի 62 վարչական միավորներից մեկը։
Ալ-Հուաշի շրջան

Ալ-Հուաշի շրջան (արաբ․՝ ناحية الحواش‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում, որը հանդիսանում է Թել Քալախի գավառի 4 շրջաններից մեկը։
Վարչական կենտրոնն է Ալ-Հուաշ քաղաքը։ 2004 թվականի մարդահամարի տվյալներով շրջանն ունի 24,684 բնակչություն։ Տարածքը կազմում է 71.50 կմ2։


== Ծանոթագրություններ ==
Ներքին Յաշթխվա

Ներքին Յաշթխվա ( վրաց.` ქვემო იაშთხვა), գյուղ Աբխազիայի Սուխումի շրջանում, Սուխումից 2 կմ հյուսիս։ Գտնվում է ծովի մակարդակից 100 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 1328 մարդ` վրացիներ, հայեր, աբխազներ, հույներ և ռուսներ, իսկ 1989 թվականին, գյուղն ուներ արդեն 3022 բնակիչ, նույնպես բազմազգ։
Բնակիչներն զբաղվում են ծխախոտի մշակությամբ, այգեգործությամբ, մեղվաբուծությամբ և թռչնաբուծությամբ։ Գյուղն ուներ հայկական միջնակարգ դպրոց, ակումբ, գրադարան և բուժկայան։
Գյուղը հիմնադրվել է 1890 թվականին։ Հայերը եկել են Ախալքալաքից, Ախալցխայից և Ջավախքի այլ գյուղերից` 1949 թվականին։


== Ծանոթագրություններ ==
Վոլխով (այլ կիրառումներ)

Վոլխով, կարող է վերաբերել․

Վոլխով - քաղաք (1933 թվականից) ՌԴ Լենինգրադի մարզում, երկաթուղային հանգույց է, նավահանգիստ Վոլխով գետի ափին։ Կա շինանյութերի, քիմիական և սննդի արդյունաբերություն, ալյումինի գործարան, հէկ։ Ունի ալյումինի և շինարարական տեխնիկումներ։
Վոլխով - գետ Ռուսաստանի Նովգորոդի և Լենինգրադի մարզերում։ Սկիզբ է առնում Իլմեն լճից, թափվում Լադոգա լիճը։ Երկարությունը 224 կմ է, ավազանը՝ 80,2 հզ․ Կմ²։ Գլխավոր վտակներն են Օսկույան, Պչևժան, Կերեստը, Տիգոդան։ Միջին բազմամյա ծախսը 586 մ3/վրկ է։ Սառցակալում է նոյեմբերից ապրիլ։ Նավարկելի է։ Վոլխովի վրա է Վոլխովի հէկը, ափերին են Նովգորոդ, Կիրիշի, Վոլխով, Նովայա Լադոգա քաղաքները։
Գետնամուշկանմաններ

Գետնամուշկանմաններ, գետնամուշկեր (լատ.՝ Lycopodióphyta), բարձրակարգ սպորավոր բույսերի տիպ։


== Տարածում ==
Տարածված են եղել դեռևս դևոնյան և քարածխի շրջանում։ Մեծ մասամբ եղել են փայտացողուն բույսեր։ Պահպանվել է միայն 4 ցեղ։


== Կենսաբանական նկարագիր ==
Բարձրությունը 30 սմ-ից չի անցնում։ Ցողունը սողացող է։ Տերևները բարակ են, հարթ և պարուրաձև դասավորված։ Ցողունի գագաթին գտնվում են սպորոֆիլները՝ հավաքված սպորանգիումում։ Վերջիններում առաջանում են սպորները։ Գետնամուշկանմաններին բնորոշ է սերունդների հաջորդականությունը։ Սպորոֆիտը առաջացնում է սպորներ, որոնք աճելով տալիս են գամետոֆիտ։
Գամետոֆիտի վրա գոյանում են սեռական օրգաններ, որտեղ առաջանում են ձվաբջիջներ ու սպերմատոզոիդներ։ Վերջիններիս բեղմնավորումից առաջացած սաղմը սնունդ է ստանում գամետոֆիտից։


== Դասակարգում ==


== Գրականություն ==
Плауновидные // Плата — Проб. — М. : Советская энциклопедия, 1975. — (Большая советская энциклопедия : в 30 т. / гл. ред. А. М. Прохоров ; 1969—1978, т. 20).


== Արտաքին հղումներ ==
Плауновидные (Общая характеристика) в Биологической энциклопедии
Ископаемые плауновидные (порядок Астероксиловые — Asteroxylales) в Биологической энциклопедии
Плауновидные в Энциклопедии Кольера
Плауновидные в мультимедийном учебнике по биологии
Плауновидные в Красной книге СССР
Ակունիք

Ակունիք, լեռնագագաթ Թուրքիայում, Աղբակի լեռնաշղթայում։ Արևմտյան լանջերից սկիզբ է առնում Խոշաբ գետը։


== Ծանոթագրություններ ==
Բաժանում (նկար, Մունկ)

«Բաժանում» (նորվ.՝ Aske), նորվեգացի նկարիչ, էքսպրեսիոնիզմի ու սիմվոլիզմի կարկառուն ներկայացուցիչ Էդվարդ Մունկի նկարներից։ Հեղինակը կտավը վրձնել է 1896 թվականին։ Յուղաներկով կտավի չափերն են՝ 96 × 127 սմ։ «Բաժանում» ստեղծագործությունն այսօր պահպանվում և ցուցադրվում է Մունկի թանգարանում (Օսլո, Նորվեգիա)։
Կտավը դասվում է Կյանքի ֆրիզ շարքին, որի կազմի մեջ մտցվել է 1903 թվականի ցուցահանդեսի ժամանակ։


== Նկարագիր ==
«Բաժանում» ստեղծագործությունում նկարի հեղինակը՝ Էդվարդ Մունկը պատկերել է կնոջ և տղամարդու։ Լքված տղամարդու հագին սև հանդերձանք է. նա տառապում է։ Հիշողությունները չեն թողնում տղամարդուն թոթափել անցյալը։ Տղամարդու դեմքը Մունկը նկարել է դալուկ ու գունատ։ Աջ ձեռքով բռնել է կրծավանդակի այն հատվածը, որտեղ սիրտն է գտնվում։
Կինը լուսավոր հանդերձանքով է պատկերված։ Նրա ուրվագիծը տարրալուծվում է ֆոնին պատկերված բնանկարի հետ։ Կնոջ կերպարը աչքի է ընկնում նպատակասլացությամբ ու հանդարտությամբ։ Նրա նուրբ և ցվերջ չավարտված կերպարը խորհրդանշում է լուսավոր անցյալը։ Իսկ տղամարդու մուգ կերպարը, որի դիմագծերը նկարված են ամբողջությամբ ու մանրամասնությամբ, պատկանում է մռայլ ներկային։
«Բաժանում» կտավը ժլատ է գույներից, սակայն գերակշռում է օրգանական գունային հաջորդափունջը։ Այդպիսի երանգավորումը դիտողին փոխանցում է լարվածության մթնոլորտ և դեպրեսիվություն։


== Տես նաև ==
Կյանքի ֆրիզ
Էդվարդ Մունկի նկարների ցանկ


== Ծանոթագրություններ ==


== Գրականություն ==
Matthias Arnold: Edvard Munch. Rowohlt, Reinbek 1986. ISBN 3-499-50351-4, S. 42–53.
Ulrich Bischoff: Edvard Munch. Taschen, Köln 1988, ISBN 3-8228-0240-9, S. 31–63.


== Արտաքին հղումներ ==
Эдвард Мунк «Расставание» на сайте «Музей мира»
Separation, 1896 by Edvard Munch (անգլ.)
Ալցանո Սկրիվիա

Ալցանո Սկրիվիա  (իտալերեն՝ Alzano Scrivia), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 403 մարդ (2008)։ Բնակչության խտությունը՝ 195 մարդ/կմ²։ Տարածքը կազմում է 2 կմ²։ Փոստային ինդեքս՝ 15050։ Հեռախոսային կոդ՝ 0131։


== Ժողովրդագրություն ==


== Համայնքի վարչակազմ ==
Հեռախոս։ 0131 854382


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վելիկիե Մոշկովցի

Վելիկիե Մոշկովցի (ուկրաիներեն՝ Великі Мошківці), գյուղ Ուկրաինայի Ժիտոմիրի մարզի Անդրուշևկայի շրջանում։ Հիմնադրվել է 1593 թվականին։
2001 թվականի տվյալներով Վելիկիե Մոշկովցի գյուղում բնակվում էր 534 մարդ։ Բնակավայրը զբաղեցնում է 23552 կմ² տարածք։ Բնակչության խտությունը կազմում էր 22,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտգոմերի շրջան (այլ կիրառումներ)

Մոնտգոմերի շրջան, կարող է վերաբերել՝

Մոնտգոմերի շրջան - ԱՄՆ Ալաբամա նահանգի շրջաններից մեկը
Մոնտգոմերի շրջան - ԱՄՆ Այովա նահանգի 99 վարչական միավորներից մեկը
Մոնտգոմերի շրջան - ԱՄՆ Թենեսի նահանգի 95 վարչական միավորներից մեկը
Մոնտգոմերի շրջան - ԱՄՆ Իլինոյս նահանգի 102 վարչական միավորներից մեկը
Մոնտգոմերի շրջան - ԱՄՆ Ինդիանա նահանգի 92 վարչական միավորներից մեկը
Մոնտգոմերի շրջան - ԱՄՆ Կանզաս նահանգի 105 վարչական միավորներից մեկը
Մոնտգոմերի շրջան - ԱՄՆ Կենտուկի նահանգի 105 վարչական միավորներից մեկը
Մոնտգոմերի շրջան - ԱՄՆ Մերիլենդ նահանգի 24 վարչական միավորներից մեկը
Մոնտգոմերի շրջան - ԱՄՆ Միսսիսիպի նահանգի 82 վարչական միավորներից մեկը
Մոնտգոմերի շրջան - ԱՄՆ Միսսուրի նահանգի 114 վարչական միավորներից մեկը
Մոնտգոմերի շրջան - ԱՄՆ Նյու Յորք նահանգի 62 վարչական միավորներից մեկը
Մոնտգոմերի շրջան - ԱՄՆ Ջորջիա նահանգի 159 վարչական միավորներից մեկը
Մոնտգոմերի շրջան - ԱՄՆ Փենսիլվանիա նահանգի 67 վարչական միավորներից մեկը
Ֆաոլիտ

Ֆաոլիտ, ռեզոլային ֆենոլֆորմալդեհիդային խեժերի հիմքով ջերմառեակտիվ պլաստմասսա։
Որպես լցանյութ օգտագործվում է ասբեստը, երբեմն նաև գրաֆիտը և տալկը։ Խտությունը՝ 1500-1600 կգ/մ3։ Հում ֆաոլիտը թողարկվում է թիթեղների, քսուքների, երեսպատման ու մամլման զանգվածների ձևով։ Ֆաոլիտի աշխատանքային ջերմաստիճանը մինչև 130°С է։ Օգտագործվում է գազալվացիչների իրաններ, արտարկիչներ, մինչև 1, 4 մ3 ծավալի տարաներ, 32 - 350 մմ տրամաչափի խողովակներ, ծորակներ և այլն պատրաստելու համար։
Նիկոլաևկա (քաղաքատիպ ավան, Սիմֆերոպոլի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка, Ղրիմի թաթարերեն՝ Nikolayevka), քաղաքատիպ ավան Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Հիմնադրվել է 1858 թվականին։
2012 թվականի տվյալներով Նիկոլաևկա քաղաքատիպ ավանում բնակվում էր 2 735 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բերինգովսկի

Բերինգովսկի (ռուս.՝ Беринговский, չուկ.՝ Гачгатагын), քաղաքատիպ ավան Ռուսաստանի Չուկոտկայի ինքնավար օկրուգի Անադիրսկի շրջանի կազմում։
Բնակչությունը 2012 թվականին գրանցված տվյալներով կազմում էր 1223 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էստուդիանտես ԲԱ

«Էստուդիանտես բասկետբոլային ակումբ» (իսպ. անվանում՝ Club Baloncesto Estudiantes, S.A.D.), հայտնի նաև որպես «Տուենտի Մովիլ Էստուդիանտես» (Tuenti Móvil Estudiantes), իսպանական պրոֆեսոնալ բասկետբոլային ակումբ, որը հանդես է գալիս Իսպանիայի ACB լիգայում։ Տեղակայված է Երկրի մայրաքաղաք Մադրիդում։ Տան հանդիպումներն անցկացնում է «Պալասիո դե Դեպորտես դե լա Կոմունիդադ դե Մադրիդ» մարզապալատում։ Հիմնադրվել է 1948 թվականին։ Ակումբը 3 անգամ նվաճել է Իսպանիայի գավաթը, ինչպես նաև հասել մինչև 2004 թվականի ACB լիգայի գերեզրափակիչ։


== Հովանավորչական անվանումները ==
«Էստուդիանտես Մոնտեվերդե», 1971–1977
«Էստուդիանտես Մուդեսպա», 1978–1981
«Էստուդիանտես Կախա Պոստալ», 1981–1982, 1989–1995
«Էստուդիանտես Տոդագրես», 1987–1988
«Էստուդիանտես Բոսե», 1988–1989
«Էստուդիանտես Արգենտարիա», 1995–1997
«Ադեկո Էստուդիանտես», 1998–2006
«MMT Էստուդիանտես», 2006–2009
«Ասեֆա Էստուդիանտես», 2009–2013
«Տուենտի Էստուդիանտես», 2013–այժմ


== Մրցանակներ և այլ նվաճումներ ==


=== Ռեկորդներ ===
Եվրոպական մրցույթներ
Սապորտայի գավաթ, կիսաեզրափակիչ (1974, 1976)
Եվրալիգա, եզրափակիչ քառյակի կիսաեզրափակիչ, (1992)
Կորաչի գավաթ, երկրորդ տեղ, (1999)
ULEB գավաթ, կիսաեզրափակիչ (2003, 2004)
ՖԻԲԱ Եվրագավաթ, եզրափակիչ քառյակի կիսաեզրափակիչ (2007)
Իսպանական մրցույթներ
Իսպանիայի գավաթ, 1962/63, 1991/92, 1999/2000, 3 (ինչպես նաև 4 անգամ փոխչեմպիոն)
Պրինցիպե գավաթ, 1985/86, 1
Լիգա ACB, 4 անգամ փոխչեմպիոն, 1962/63, 1967/68, 1980/81, 2003/04
Մադրիդի գավաթ, 1988, 1990, 1992, 1993, 1996, 1999, 2001, 2002, 2003։ 9 (ինչպես նաև 12 անգամ փոխչեմպիոն)


=== Անհատական մրցանակներ ===
Իսպանիայի գավաթ MVP

Խուան Անտոնիո Օրենգա, 1991
Խուան Պինոնե, 1992
Ալֆոնսո Ռեյես, 2000ACB ծագող աստղ

Սերխիո Ռոդրիգիզ, 2005
Կարլոս Սուարեզ, 2006ACB սլեմ դանկ մրցույթի հաղթող

Դեյվիդ Ռասել, 1986, 1987
Ռիկի Վինսլոու, 1990
Չենդլեր Թոմսոն, 1996, 1998ACB 3-միավորանոց նետումների մրցույթի հաղթող

Դանկո Ցվյետիչանին, 1993
Քիթ Ջենինգս, 1996«All-ACB» խորհրդանշական թիմ

Կարլոս Խիմենեզ, 2006
Կարլոս Սուարեզ, 2010
Նիք Քեյներ Մեդլի, 2011


== Ծանոթագրություններ ==


== Արտաքին հղումներ ==
Պաշտոնական կայք Archived 2013-03-18 at the Wayback Machine.
1850 թվականի Կրակովի հրդեհ

1850 թվականի Կրակովի հրդեհ, սկսվել է հուլիսի 18-ին և տևել է մի քանի օր։ Ենթադրվում է, որ այն ավերել է Կրակով քաղաքի մոտավորապես 10 տոկոսը, որն այն ժամանակ Ավստրիական կայսրության Կրակովի մեծ իշխանության կազմի մեջ էր մտնում։


== Նախապատմություն ==
1850 թվականին Կրակով քաղաքը դեռևս մեծապես կախված էր փայտից՝ որպես շինանյութ։ Քաղաքի 1700 շինությունների մեծ մասը փայտից էր, իսկ քարե շինություններն ունեին փայտե տարրեր։ Քաղաքն ուներ աղքատիկ ջրային ենթակառուցվածքներ և չկար մշտական հրդեհային ծառայություն։


== Հրդեհ ==
Հրդեհն սկսվել է հուլիսի 18-ին՝ քաղաքի ծայրամասային Կրուպնիցա փողոցի շրջակայքում, ջրաղացի տարածքում։ Հրդեհը վերագրվում է դժբախտ պատահարին, որ առաջացել էր ջրաղացպանի և դարբնի գործողությունների հետևանքով, ովքեր սարքավորումները վերանորոգելիս հրդեհ էին առաջացրել ջրաղացում, ինչը հետագայում դուրս է եկել վերահսկողությունից։ Ուժեղ քամու պատճառով հրդեհը մեծացել և տարածվել է մոտակա շինությունների վրա՝ ազդելով քաղաքի կենտրոնի վրա։ Ժամերի ընթացքում այն գրավել է ավելի քան ութ փողոց, բայց նրա հետագա տարածումը դադարեցվել է։ Յագելոնյան Համալսարանի ուսանողները կանխել են հրդեհի թեթևակի վնասից ավելի մեծ վնասի պատճառումը համալսարանի գրադարանին։ Հրդեհի տարածումը կասեցվել է մեկ օրվա ընթացքում, բայց դրա լիարժեք վերացման համար  անհրաժեշտ է եղել մի քանի օր և զինվորականների օգնությունը։

Հրդեհի հետևանքով ավերվել է քաղաքի մոտավորապես մեկ տասներորդը․ 153 շինություն, երկու պալատներ, երկու կամ երեք վանական համալիրներ և չորս եկեղեցիներ։


== Հետևանքներ ==
Հրդեհը պատճառ է դարձել քաղաքում հետագա տնտեսական լճացման համար։ Այն ստիպեց քաղաքային իշխանություններին նաև մեծացնել հրդեհաշիջման աշխատանքների համար հատկացվող ֆինանսկան միջոցները, չնայած առաջին (կամավորական) հակահրդեհային ծառայությունը ձևավորված չէր մինչև 1865 թվականը։ Բոլոր վնասված շինությունների վերջնական վերականգնումն ավարտվել է միայն 1912 թվականին։


== Ավերված կամ վնասված վայրեր ==
Եպիսկոպոսի պալատ, Կրակով
Վիլեպոլսկի պալատ
Ասիսի Սբ․ Ֆրանսիս եկեղեցի, Կրակով
Սուրբ Երրորդության բազիլիկ, Կրակով


== Ծանոթագրություններ ==
Ճակատագրապաշտություն

Ճակատագրապաշտություն կամ ֆատալիզմը փիլիսոփայական ուսմունք է, որը շեշտում է բոլոր իրադարձությունների կամ արարքների հպատակությունը ճակատագրին կամ անխուսափելի կանխորոշման։
Ճակատագրապաշտությունը ընդհանրապես վերաբերվում է հետևյալ գաղափարներից մի քանիսին՝

Ազատակամության, տգիտության, և մոռացկոտության հետևանքների արատավոր ընկալում
Ազատակամությունը գոյություն չունի, որը նշանակում է պատմությունը միակ հնարավոր եղանակով է առաջացել։ Այս հավատքը շատ նման է դետերմինիզմին։
Արարքները ազատ են, բայց այնուամենայնիվ աշխատում են դեպի մեկ անխուսափելի վերջ։ Այս հավատքը շատ նման է համատեղական կանխորոշման։
Ընդունելիությունը ավելի հարմար է, քան անխոսափելիության դիմաց դիմադրությունը։ Այս հավատքը շատ նման է պարտվողականության։


== Տես նաև ==
Դետերմինիզմ
Նախախնամություն
Ճակատագիր
Կարմա
Կեցություն
Պեսիմիզմ


== Ծանոթագրություններ ==
Աարոն Գորդոն

Աարոն Գորդոն (անգլ.` Aaron Gordon, ծնվ.` սեպտեմբերի 16, 1995 թ.), ամերիկացի պրոֆեսիոնալ բասկետբոլիստ, հարձակվող։ Ներկա պահին հանդես է գալիս Բասկետբոլի ազգային ասոցիացիայի (NBA) «Դենվեր Նագեթս» ակումբում։
Մեկ ուսումնական տարի (2013–14) հանդես է եկել Արիզոնայի համալսարանի «Ուայլդքեթս» ակումբում։
Ծնվել է Սան Խոսե բնակավայրում (Կալիֆորնիա նահանգ)։ Հանդես է եկել Սան Խոսեի «Արչբիշոպ Միտի» կոչվող ավագ դպրոցի բասկետբոլային թիմում, որի կազմում երկու անգամ հաղթել է Կալիֆորնիայի առաջնությունը, ինչպես նաև երկու անգամ արժանացել «Կալիֆորնիայի Միստր Բասկետբոլ» տիտղոսին։ Համալսարանում անցկացրած ժամանակահատվածում ընդգրկվել է «All-Pac-12 առաջին թիմ» խորհրդանշական հավաքականում։
Ընտրվել է NBA-ի 2014 թվականի դրաֆթի առաջին ռաունդի 4-րդ ընտրությամբ՝ «Օռլանդո Մեջիքի» կողմից։
Մասնակցել է նաև ՖԻԲԱ-ի մինչև 19 տարեկանների աշխարհի առաջնությանը՝ ներկայացնելով Միացյալ Նահանգների երիտասարդական հավաքականը և նվաճելով ոսկե մեդալ։ Հավաքականի կազմում եղել է առաջատար միավորների և անդրադարձների կատեգորիայում։


== Մրցանակներ և նվաճումներ ==
Ավագ դպրոց2013՝ ԱՄՆԲՖ վարկածով տարվա մարզիկ
2013՝ ՖԻԲԱ-ի Մ-19 աշխարհի առաջնության ամենաարդյունավետ խաղացող (MVP)
2013՝«McDonalds All-American» խաղի MVP
«Ջորդան» ապրանքանիշի «All-American» (2013)
2× Միստր Բասկետբոլ Կալիֆորնիա (2012-2013)
2× CIF նահանգային չեմպիոն (2011-2012)
2× CIF նահանգային II դիվիզիայի չեմպիոն (2011-2012)
3× CIF Հյուսիսային Կալիֆորնիայի չեմպիոն (2011-2013)
CIF Հյուսիսային Կալիֆորնիայի բաց դիվիզիայի չեմպիոն (2013)
2× CIF Հյուսիսային Կալիֆորնիայի II դիվիզիայի չեմպիոն (2011-2012)
4× CIF CCS չեմպիոն (2010-2013)
CIF CCS բաց դիվիզիայի չեմպիոն (2013)
3× CIF CCS II դիվիզիայի չեմպիոն (2010-2012)
«MaxPreps.com» վարկածով «All-American առաջին թիմ» (2013)
«Սան Հոսե Մերկյուրի նյուզ» վարկածով տարվա բասկետբոլիստ (2013)
«Սան Հոսե Մերկյուրի նյուզ առաջին թիմ» խորհրդանշական հավաքական (2013)
«Cal-Hi Sports Bay Area» վարկածով CCS տարվա բասկետբոլիստ (2013)
6× WCAL չեմպիոն (2011, 2011², 2012, 2012², 2013, 2013²)
3× WCAL փլեյ-օֆֆ չեմպիոն (2011-2013)
3× WCAL կանոնավոր մրցաշրջանի չեմպիոն (2011-2013)
3× WCAL տարվա բասկետբոլիստ (2011-2013)
4× «All-WCAL» խորհրդանշական հավաքական
3× «All-WCAL առաջին թիմ» (2011-2013)
«All-WCAL» երկրորդ թիմ (2010)ՀամալսարանՏարվա առաջինկուրսեցի մարզիկ (2014)
«Pac-12» մրցաշարի «All-tournament» խորհրդանշական հավաքական (2014)
«AP» պատվավոր հիշատակում (2014)
2014 թ. NCAA մրցաշարի արևմտյան տարածաշրջանի «all-tournament» խորհհրդանշական հավաքական (2014)
«Third All-America» թիմ՝ «Սպորտինգ նյուզ» վարկածով (2014)
«USBWA All-District թիմ» (2014)
«NABC All District երկրորդ թիմ» (2014)
«All-Pac-12 առաջին թիմ» (2014)
«Pac-12 All-Freshman» թիմ (2014)
«Pac-12» տարվա առաջինկուրսեցի (2014)
2013 թ. NIT մրցաշարի «All-Tournament թիմ» (2014)


== Ծանոթագրություններ ==


== Արտաքին հղումներ ==
Էջը Արիզոնայի համալսարանի սպորտային կայքում
Էջը Սպորտս-ռեֆերենս կայքում
Ուռումառյա

Ուռումառյա (էստ․՝ Urumarja), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 85 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նեուկեն (պրովինցիա)

Անվան այլ կիրառումների համար տե՛ս՝ Նեուկեն (այլ կիրառումներ)Նեուկեն, պրովինցիա արգենտինական Պատագոնիայում։


== Անվանում ==
Քաղաքի և պրովինցիայի անվանումը՝ Նեուկեն, առաջացել է արաուկանյան Newenken (հայերեն՝ քաջ) բառից։


== Աշխարհագրություն ==
Նեուկնեը հյուսիսում սահմանակից է Մենդոսային, արևմուտքում՝ Չիլիին, հարավ-արևելքում՝ Ռիո Նեգրոյին և հյուսիս-արևելքում՝ Լա Պամպաին։ Այս պրովինցիայի տարածքում գտնվում են Լոս Արյանեսի, Լանինի, Նաուեն Ուապիի և Լագունա Բլանկա ազգային պարկերը։


== Բնակչություն ==
Նախքան կոնկիստադորների արշավանքները այս տարածքներում ապրել են հնդկացիական արաուկան, տեուելչե, պուենչե ցեղերը։ Պրովինցիայի՝ բնակչության թվով խոշորագույն դեպարտամենտը Կոնֆլուենսիան է։


== Վարչական բաժանում ==

Պրովինցիան բաժանված է 16 դեպարտամենտների.